103 



de Germani Lederkarpfen şi descrise sub numele de Cyprinus nudus 151., 

 C. coriaceus Lacep., C. alepidotus, etc. 



In apele Dunării s.e găseşte numai prima din aceste 2 varietăţi caro a fost 

 descrisă si figurată încă de către Marsieli. Si aceasta se întâlneşte numai foarte 

 rar, în exemplare însă de toate dimensiunile; în Brateş am găsit un exemplar de 

 90 cm. lungime, având de altfel în totul forma şi dimensiunile crapului or- 

 dinar de Dunăre. Numărul şi forma solzilor variază, la unele exemplare 

 sunt cu totul neregulat răspândiţi pe laturile corpului, la altele par a 

 se aşeza câte pe 3 serii : una lângă spinare, alta la partea ventrală şi una 

 pe mijlocul corpului; niciodată însă nu am întâlnit exemplare cari să aibă 

 solzii dispuşi cu regularitatea cu care se găsesc la exemplarele cultivate 

 în heleşteele din Bohemia. A doua formă, «Crapul gol» lipseşte cu totul 

 la noi, în schimb însă se găseşte în apele noastre o nouă varietate a în- 

 tegumuenului foarte interesantă: e forma numită de pescarii noştri Împă- 

 ratul crapului sau Boiernaş (în domen. Brăilei), formă care se întâlneşte 

 adeseori şi de care ei leagă o mulţime de legende. 



Această formă are toţi solzii compleţi, însă coloarea lor este foarte vie, 

 aurie-deschisă bătând în roşu. Nu e auriul obişnuit al crapilor, mai 

 cu seamă al acelora ce stau mai mult timp în apă curgătoare, ci e curat 

 coloarea deschisă a aurului cu un luciu metalic foarte puternic. Exami- 

 nând mai de aproape, vedem că aici solzii nu ies la suprafaţa corpului, ci 

 sunt acoperiţi peste tot cu o membrană adipoasă absolut transparentă şi 

 lucind ca sticla de cristalul cel mai lin. Tocmai acest înveliş produce 

 efectele acelea minunate de lumină. Pescarii au credinţa că acest peşte 

 este sfânt şi cine îl prinde îi mor copiii. De aceea de câte ori cade în leasă 

 sau la năvod, îi dau drumul înapoi în apă. 



Pentru a se putea deosebi această interesantă formă, necunoscută până 

 acum, o vom numi: Cyprinus carpio var. imperator nov. var. 



De altfel cred necesar să arăt că această variaţiune a integumentului 

 nu este numai la Crap ci şi la o mare parte de alte Cyprinoide din apele 

 noastre. 



II. Intru cât priveşte forma corpului şi în special raporturile dintre înălţimea 

 şi lungimea corpului, s'au descris de asemenea o întreagă serie de specii, 

 dintre cari cele mai principale sunt: C. acuminatus lleckel u. Kner., C. 

 Nordmannî Val., C. elatus Bonaparte, C. carpio L, (în sensul lui lleckel 

 u. Kner şi Bonaparte), C. hungaricus lleckel şi C. regina Bonaparte. 



Din acestea s'a dovedit în urmă că primele trei: C. acuminatus, C. Nord- 

 mannî şi C. elatus sunt sinonime între ele şi nu sunt decât nume diferite 

 pentru una şi aceeaş formă, astfel cum apare ea în diferitele părţi ale 

 Europei. Cu toate acestea celelalte reprezenta în adevăr 4 forme diferite 

 sub cari se prezentă crapul în diferitele ape ale Europei. S'a dovedit în 

 adevăr că aceste forme sunt legate între ele prin tot felul de forme in- 

 termediare, chiar, pentru unele, că adeseori una poate degenera în cealaltă 

 şi că deci nu sunt decât varietăţi ale aceleiaş specii ; totuş aceste forme 

 există nu numai în exemplare izolate ci în mari cantităţi la un loc, având 

 fiecare o serie de caractere comune mai mult sau mai puţin constante 

 şi ereditare; fiecare din ele are un gen de vieaţă mai mult sau mai puţin 

 special, ba chiar şi oareşcari caractere fiziologice diferite — d. ex. putinţa de a 



